**1. Тасдиқланган йиллик харажатлар сметаси тўғрисидаги маълумотлар**

 Халқ депутатлари Нарпай тумани Кенгашининг 2023 йил 30 декабрдаги “Самарқанд вилояти Нарпай туманининг 2024 йилги маҳаллий бюджетини тасдиқлаш тўғрисида”ги VI-82-120-7-98-K/23 сонли қарорига асосан
2024 йилги ҳудудий бюджет маблағларини тақсимловчиларга ажратилган харажатларнинг умумий чекланган миқдори жами 217 384 219,0 минг сўмга тасдиқланган бўлиб, туман иқтисодиёт ва молия бўлими томонидан “ДМБАТ” дастурий мажмуаси орқали жами 56 та харажатлар сметалари рўйхатдан ўтказилди.

 Харажатлар сметаларини рўйхатдан ўтказиш давомида ҳамда жорий йилнинг 1-ярим йиллиги якунига қадар, тумандаги фаолият олиб бораётган республика ва туман маҳаллий бюджетидан молиялаштириладиган бюджет ташкилотларини тасдиқланган штатлар бирликлари амалдаги нормативлар асосида тузилганлиги юзасидан ўтказилган ўрганишлар натижасида жами 22,35 та штат бирликлари қискартирилиб 695 600 минг сўм бюджет харажатлари мақбуллаштирилган.

Жумладан;

Республика бюджети маблағлари ҳисобидан молиялаштириладиган туман Мактабгача ва мактаб таълими бўлимига қарашли 20 та умумтаълим мактабидан 11,35 та штат бирлигини 1-2 гуруҳ харажатлари 122 000 минг сўм;

Маҳаллий бюджет маблағлари ҳисобидан молиялаштириладиган 14 та бюджет ташкилотини 11,0 та штат бирлигини 1-2 гуруҳ харажатлари
573 600 минг сўм бюджет харажатлари мақбуллаштирилган.

 Ушбу юқоридаги маҳаллий бюджет маблағлари ҳисобидан молиялаштириладиган бюджет ташкилотлари ҳисобидан мақбуллаштирилган маблағларни Ўзбекистон Республикаси Иқтисодиёт ва молия вазирлигининг 2024 йил 19 июндаги 25/4-1865-сонли йиғилиш байёнида белгилаб берилган топшириқларнинг ижросини таъминлаш мақсадида тумандаги бюджет ташкилотларининг иш ҳақи ва ижтимоий солиқ харажатларининг етишмайдиган қисми учун (Халқ депутатлари Нарпай тумани Кенгашининг 15.07.2024 йилдаги VI-93-78-7-98-K/24 сонли қарори) мақсадли йўналтирилган.